
Collogue for 6t. year Schuil 
Collegianers. 

A ane day Scots Language collogue for 
6t. year schuil collegianers, haes noo 
been pit thegither bi the Eddication 
Comatee o the Scots Language Resource Ha. 
It’s tae be hauden in the Lauder College, 
Dunfermline on Thursday the lit. o 
November frae 10.30am tae 3.30pm. 

PROGRAM 

10.15-10.45am Walcome an coffee. 

10.45am Liz Niven, Convener SLRC 
Eddication Comatee. 

11.00am Readin frae Janet Paisley. 

11.20am Readin frae Carl MacDougall. 
11.40am Workshop 1. 

12.20-1.20pm Dennertime. 

1.20-2.00pm Workshop 2. 

2.00-2.40pm Workshop 3. 

2.40-3.15pm 6t. year Readins an Cheerios. 

The Collogue will be peyed for bi the Scots 
Language Resource Centre an uphaudit bi the 
Scottish Beuk Trust. 

The’r nae chairge for the Collogue. A 
chairge o £3.00 a heid is needit for coffees an 
pieces. 

Aw speirins an applications tae Eddication 
Comatee, Scots Language Resource Centre, 
(see nummers an backin ablow). 

Hinnermaist date for applications 30t. Sept. 
Workshops for collegianers in readin, 
screivin, ballads an sang will be wiced bi 
Scottish screivers Carl MacDougall, Janet 
Paisley, Sheila Douglas, Matthew Fitt an 
Anne Donovan. 

Workshops on Scots in schuils, uisin Scots 
texts an dictionars, will be haudit at the same 
time for dominies wi George Sutherland, ae 
time Heid Examinations Officiar for SEB, 
noo SQA, Alan MacGillivray, honorary 
lecturer in Scottish Leeteratur at Strathclyde 
Univairsitie an editor o “Teaching Scottish 
Literature”, Iseabail MacLeod SNDA an Liz 
Niven, Co-editor o “The Scots Language: its 
Place in Education”. Graith an beuks will be 
on shaw. 

SLRC, A.K. Bell Library, York Place, 
Perth, Scotland, PH2 8EP. 

@ (44) 1738 440 199 

Fax : (44) 1738 477 010 

e-screive: slrc@sol.co.uk 

wab: http://www.pkc.gov.uk/slrc/index.htm 

Scots Tung WITTINS 


on the wab. 

The Scots Tung Wittins can be vizzied or 
doon-loadit an prentit (noo in HTML format 
forbye) frae the wab-steid o :- 

The Scots Speikers Curn, Glesca. 

Wab-steid backin :- 
http://www.mlove.free-online.co.uk/ 

~~~000~~~ 

A Guid-like Repone. 

A copie o the abuin Scots Language 
Collogue flyer wis sent tae Alan 
Blackie, Director o Eddication for East 
Lothian an here a copie o his repone, screivit 
in Scots. 

The text o the letter reads :- 

“SCOTS LANGUAGE CONFERENCE 

Thanks tae ye fur scribin tae me aboot the 
conference in Perth an sendin the flyer as 
weel. 

It’s nae bother tae copy the flyer an send it 
roond the schuils in East Lothian; A wuid 
hae expectations o ane or twa bein interestit 
sine they are workin on a local Scots 
Dictionary as pairt o the Millennium 
celebrations. 

Wi guid cheer,.” 

Shuirlie a guid-like repone, for aw that 
Dunfermline wis mistaen for Perth, an it’s no 
the first time we’v haed a letter frae Maister 
Blackie screivit in Scots. 

~~~000~~~ 

Gaelic Tellie Gauns Digital. 

F RAE the back end o October, the Gaels 
will hae thair ain dedicatit TV channel wi 
the stert o a new digital service cried 
TeleG on Channel 18, braidcastin Gaelic 
programs ilka day atween 6pm an 7pm. Ye’d 
think it wadna be wirth oniebodie’s while 
settin up a channel that wis juist uised tae 


braidcast for ae oor ilka day but appearinlie, 
wi digital, it’s nae bother tae dae sic a thing. 
SDN is the company that braidcasts TeleG 
alang wi Channel 5, BBC Knowledge an the 
Welsh channel S4C sae oniebodie wi a 
digital TV or digital kistie can git the 
program throu thair aerial athoot haein tae 
pey onie mair siller. The Gaels thirsels will 
hae tae fend the programs for braidcastin. 
Wi thae wittins comin oot the same week as 
we hear o John Munro MSP giein the first 
Gaelic speech in the Scottish Pairliament, it’s 
shuir tae gie a muckle heize tae upsteerers o 
the Gaelic leid. It fairlie peys tae hae Pairt 
III staunin in the European Charter. Hou 
lang dae we Scots speakers hae tae dree a 
Scotland Office an Scottish Executive that 
sees tae the wants o juist ane o Scotland’s 
twa hamelt leids an keeps on tumin a deefie 
tae the tither? Gie Scots a brek! Gie Scots a 
Shout! an gie it Pairt III an aw! 

~~~000~~~ 

Puir Wee Sowl! 

F it’s no the ae thing it’s anither. The wey 
Aiberdeen haes been playin this season, it 
wad cure onie o its supporters frae haein a 
big heid an, frae his fotie in Aiberdeen’s 
Green Final, Wee Alickie’s heid leuks juist 
aboot back tae normal agane but puir wee 

sowl, he nae suiner 
gits his big heid 
sortit oot, whan he 
haes tae dree a 
broken hert. At the 
time o screivin, the 
Dons wis aye waitin 
for thair first goal in 
the Premier League. 
A fan screivin in tae 
the GF, ane o twa 
screivin in Scots, pits 

it in verse this wey :- 

The players noo think they’re war! class 
Bit they’re nae - ken fit Ah mean? 

Juist check the tables again, ma loons. 
Goals for - still stuck at NEEN. 

~~~000~~~ 


Neist Forgaitherin. 
Mon. 25t. Oct. 1999 
7.30pm tae 9.00pm 
Comatee Room C. 
Brunton Ha, Musselburgh. 


Hinnermaist Scots Yule Caird 
o the Millennium. 

COTS Tung’s new Scots language 
Christmas caird for Yule 1999, see picter 




WEE ALICKIE SAYS: 

I’m jist prayin’ Stewart 
gets it richt soon. 

























ablow, haes been deleevered bi the prenters 
an is noo ready for sale at 50p for ilka A5 
caird wi C5 envelope includit. Postage eikit 
at cost. Tae speir for the cairds, phone 0131 
665 5440 or screive tae 
R. Fairnie 

27 Stoneyhill Avenue 
Musselburgh 
Midlothian EH21 6SB 
Cheques shuid be makit oot tae 

“Richard Heinsar” 

The cairds is sellin in mair shops this year 
nor iver afore wi fower shops in the Honest 
Toun, five in East Lothian, fower in Embro 
includin the Scottish Pairliament shop, ane in 
Perth an ane in Udny, Aiberdeenshire. Aw 



thae shops wis gien copies o the follaein 
poster tae draw fowk’s tent tae the cairds. 

~~~ 000 ~~~ 

New Scots Language 
Facksheet Frae The Scottish 

Executive. 

T HE Scottish Executive haes brocht oot a 
facksheet aboot the Scots language an 
thair ain consaits anent it. It daesna say 
muckle new that we hinna seen at ae time or 
anither in repones frae the Scottish Office 
unner baith Conservative an Labour 
governments, an frae the Scottish Executive, 
MP’s or MSP’s. The ae thing that stauns oot 
aboot this document is that it maun haud the 
record for haein the maist mintins o “Scots” 
or the “Scots language” in onie screivin 


furthset bi the government or noo an forbye 
that, gin oniebodie daes a search o the 
pairliament’s wabsteid for onie mint o Scots, 
thay dinna git a dizzie noo. Aince is aye 
better nor nane. The facksheet is sortit oot 
athin the follaein heidins; Scottish Executive 
Policy on the Scots Language, Scots and 
the Council of Europe Charter, S.E. 
Support for Scots Language 
Organisations, The Scots Language and 
the Scottish Parliament, Scots Language in 
Schools, Review of Scots Culture in the 
Curriculum, Scots Language Questions 
and the 2001 Census an Scots and 
Broadcasting. Unner the heidin o S.E. 
Support for Scots Language Organisations, it 
gies a brek-doon for aw the siller it haes 
spent on thae organisations, DOST, SNDA, 
SLRC an the Scottish Poetry Library, syne 
1990. Ane that daesna hae a siccar souch 
aboot it is the soum o £22,500 gien tae the 
Scottish Poetry Library for 1999-00. The 
abuin Library kivvers aw three Scottish leids; 
Scots, Gaelic an English sae it canna be richt 
tae awn that aw thon siller wis gien tae the 
Scots language. 

Copies o the facksheet can be gotten frae 
m 0131 244 0343 

e-screive:- iill.wereszczuk@scotland.gov.uk 
or bi screivin tae :- 

Arts & Cultural Heritage Division, 

Victoria Quay, 

Edinburgh, EH6 6QQ. 

~~~000~~~ 

Help ma Boab, Oor Wullie's 
turned oot bad. 

heidin that kythed in the Scotsman on 
the 4t. o this month. We juist thocht ye 
wad like tae ken. 

~~~ 000 ~~~ 

Gie Scots a Shout Forum. 

HE abuin Forum taen place in Chaumer 
Nr. 5.14C o the Pairliament Biggin on 
George IV Brig, Edinburgh on Wed. 29t. 
September, atween maimbers o the Scots 
Leid Associe Comatee, invited freends an 
some MSP’s. Tendin for the comatee an 
freends wis, Dauvit Horsbroch, Steve 
Murdoch, Dauvit Broun, Bob Fairnie, 
Richard Heinsar, Elspeth Maclachlan, Reid 
Moffat, David Purves an Bob Low. On the 
MSP’s side wis, Mike Russell (that haed tae 
rin awa tae anither comatee afore the Forum 
got stertit), Robin Harper, Lloyd Quinan, 
Irene McGugan an Hilary Brown, Secretar 
tae Nicola Sturgeon. Aiblins thare micht hae 
been mair tendin, haed it no been for the 
muckle “Lobbygate” stushie gaun on thon 
day. The MSP’s wis aw uphaudin tae the 
Scots leid an greeable tae tak pairt in a jynt 
pairty group wi raigler contack atween 
thirsels an the SLS gin the SLS Comatee wad 
tak it on itsel tae dae the organizin. Ae thing 
that wis lairnt bi the SLS Comatee wis that 
the MSP’s time wis unco praicious an thay 
didna hae time for onie lang preliminaries sic 
as the history o the SLS but juist wantit the 
Comatee tae git tae the pint an lat thaim ken 
whit thay war efter. Aince this pint o the 
forgaitherin wis reached, thare wis a guid 
chynge o ettles an some uissfu propones frae 




the MSP’s. It wis greed that the best wey tae 
gaun wad be for the SLS Comatee tae draw 
up a motion kivverin its basic ranes anent the 
Scots language for submission tae the jynt 
pairty group. The group wad gie wice on the 
wordin an ettle tae hae the motion pleadit in 
the pairliament chaumer. It wis pit forrit an 
aw that the group micht be able tae pit the 
comatee in contack wi the pairliament 
eddication comatee. The comatee wis 
wairned an aw that ane o the kinches conterin 
its ettles wis shuir tae be a want o siller. 

~~~000~~~ 

Cairn Magazine. 

THE’R aye some copies o Cairn, Nummer 
Twa tae be selt yet. Thon beuk is richt guid 
vailye at £4 a copie (£4.50 throu the post) an 
oniebodie ettlin tae coff a copie shuid screive 
tae:- 

The Editor, Cairn, 33 Jasmine Terrace, (Tap 
Flet Richt), Aiberdeen, AB24 5LA. 

W 01224 621 005 

~~~ 000 ~~~ 



The Historic Tidcscrift in the Scots Leid 



Summer r±(~\VHMer f'/VX 


Makars' Neuk 

Here aft hae I, wi sober heart, 

For meditation sat apairt, 

When orra loves or kittle art 
Perplexed my mind; 

Here socht a balm for ilka smart 
O humankind. 

Here aft, weel neukit by my lane, 

Wi Horace, or perhaps Montaigne, 

The mornin hours hae come an gane 
Abuin my heid - 
I wadnae gien a chucky-stane 
For aw I’d read. 

Robert Louis Stevenson. 

















